Diari Oficial de la Generalitat Valenciana


Sumari del DOGV 3434, del 15-02-1999 (1999/446)

RESOLUCIÓ de 16 de desembre de 1998, del conseller d'Obres Públiques, Urbanisme i Transports, relativa a la modificació puntual núm. 15 del Pla General d'Ordenació Urbana de Xàbia, relativa a la Unitat d'Actuació Soberana-3.
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3434

Data del DOGV
:   15-02-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/446


Data del document
:   16-12-1997

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Xàbia
    * pla d'urbanisme

RESOLUCIÓ de 16 de desembre de 1998, del conseller d'Obres Públiques, Urbanisme i Transports, relativa a la modificació puntual núm. 15 del Pla General d'Ordenació Urbana de Xàbia, relativa a la Unitat d'Actuació Soberana-3. [1999/L446]
  
Vist l'expedient relatiu a la modificació puntual núm. 15 del Pla General d'Ordenació Urbana de Xàbia (Alacant), relativa a la Unitat d'Actuació Soberana-3, i del qual resulten els següents
  
Antecedents de fet
  
Primer. L'Ajuntament, en la sessió plenària celebrada el dia 29 d'abril de 1997, va acordar la seua aprovació provisional, després de complir els tràmits d'exposició pública, mitjançant anuncis apareguts en el Diari Oficial de la Generalitat Valenciana, de 29 de gener de 1996 i en un dels diaris de major difusió provincial el 14 de desembre de 1995, no havent-se presentat al·legacions.
  
Segon. La Comissió Territorial d'Urbanisme d'Alacant, en sessió celebrada el dia 30 de gener de 1998, va acordar suspendre la tramitació de l'expedient de referència, fins que s'incorporara a la documentació tècnica el que havia aprovat provisionalment l'ajuntament.
  
Tercer. El Ple de l'Ajuntament de Xàbia, en sessió celebrada el dia 26 de juny de 1998, va aprovar el projecte refós, amb la reparació de les deficiències observades per la Comissió Territorial d'Urbanisme.
  
Quart. El projecte consta de memòria informativa i justificativa i plans de l'ordenació proposada.
  
Cinquè. Aquesta modificació afecta la Unitat d'Actuació Soberana-3, del sòl urbà del municipi. En concret, es refereix a la supressió del vial Castell Fort, reclassifica el sòl corresponent (1.750 m²) de l'ordenança C a la E, i per tant redelimita l'àmbit de la Unitat d'Actuació Soberana-3 per tal de fer-la viable; l'altre vial existent en la unitat d'actuació es modifica en el seu traçat i es converteix en límit de la unitat. Es resituen les zones verdes, així com els trams finals del carrer de la Soberana i el carrer del Castell de Serella.
  
Sisè. La modificació es justifica fonamentalment en facilitar la gestió de la unitat, una millora per al trànsit i possible solució d'aparcaments, així com una transició progressiva del nucli urbà al sòl extensiu. Es distribueixen les zones verdes d'una forma més coherent, respectant la superfície inicial, i es crea una franja de zona verda que evite l'impacte amb els habitatges residencials ja existents en el carrer de Castell de Serella.
  
Setè. La Comissió Informativa de la Comissió Territorial d'Urbanisme d'Alacant, en sessió celebrada el 6 de novembre de 1998, va emetre un informe sobre el projecte que ens ocupa, i va complir així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vuitè. La Comissió Territorial d'Urbanisme d'Alacant, en sessió celebrada el 16 de novembre de 1998, va adoptar l'acord d'informar favorablement la modificació puntual núm. 15 del PGOU de Xàbia, i proposar al conseller la seua aprovació definitiva.
  
Fonaments de dret
  
Primer. Respecte del procediment, en aquest cas, s'han observat les prescripcions legalment establertes, que per remissió del 55.1 estan constituïdes pels articles 38 i següents de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (a partir d'ara LRAU).
  
Segon. La documentació està completa, als efectes del compliment del que preceptua l'article 27 de la LRAU.
  
Tercer. Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat, tal com recull l'article 40 de la LRAU, una vegada que han estat reparades les observacions assenyalades per la Comissió Territorial d'Urbanisme.
  
La modificació no suposa un augment d'aprofitament lucratiu privat o desafecció de sòl de destinació pública, per la qual cosa no procedeix tenir en compte les mesures compensatòries necessàries per a mantenir la proporció i la qualitat de les dotacions públiques previstes, d'acord amb el que estableix l'article 55.3 de la LRAU.
  
Quart. No obstant això, atés que la modificació comporta com a conseqüència del seu objecte una diferent qualificació o ús urbanístic de les zones verdes o espais lliures anteriorment previstos, es requereix amb l'informe previ favorable del Consell Superior d'Urbanisme ?substituït, fins que aquest no es constituesca, en l'exercici de les seues funcions pel conseller d'Obres Públiques, Urbanisme i Transports, amb l'informe previ de la Comissió Territorial d'Urbanisme, en aplicació de la disposició transitòria novena de la LRAU-, de conformitat amb el que estableix l'article 55.4 de LRAU. Sense que siga preceptiu el dictamen del Consell Jurídic Consultiu de la Comunitat Valenciana, previst en la Llei 10/1994, de 19 de desembre, de la Generalitat Valenciana, com ha posat de manifest el mencionat òrgan consultiu en reiterats dictàmens.
  
Cinquè. El conseller d'Obres Públiques, Urbanisme i Transports és competent per a l'aprovació definitiva d'aquest expedient, en virtut del que estableix l'article 38.3 de la citada Llei Reguladora de l'Activitat Urbanística, en relació amb l'article 6 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals citats i altres de concordant i pertinent aplicació, d'acord amb la Comissió Territorial d'Urbanisme d'Alacant, resolc:
  
Informar favorablement aquest expedient i, en conseqüència, aprovar definitivament la modificació puntual núm. 15 del Pla General de Xàbia, relativa a la Unitat d'Actuació Soberana-3.
  
Aquesta resolució entrarà en vigor el mateix dia en què es publique en el Diari Oficial de la Generalitat Valenciana.
  
Contra aquesta resolució, que posa fi a la via administrativa, es podrà interposar recurs contenciós administratiu, davant la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació o publicació d'aquesta, de conformitat amb el que preveu l'article 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això, sense perjudici que puga exercitar qualsevol altre recurs que estime oportú.
  
València, 16 de desembre de 1998.- El conseller d'Obres Públiques, Urbanisme i Transports: José Ramón García Antón.